proxectonos/corpus_dominio_legal_administrativo_tmp huggingface dataset:
EXPOSICIÓN Ó PÚBLICO DA CONTA XERAL DO ORZAMENTO MUNICIPAL DO CONCELLO DE BUEU E DO INSTITUTO MUNICIPAL DE DEPORTES DE 2017
ADMINISTRACIÓN LOCAL — Municipal — Bueu (Presupostos e cadros de persoal, 28/09/2018)

A Comisión Especial de Contas, en sesión celebrada o 20 de setembro de 2018, informou favorablemente a Conta Xeral do Concello de Bueu e o Instituto Municipal de Deportes correspondente ao exercicio 2017. Segundo o previsto no artigo 212.3 do RDL 2/2004, de 5 marzo, polo que se aproba o Texto Refundido da Lei Reguladora das Facendas Locais, a Conta Xeral co informe da Comisión Especial de Contas, someterase a exposición pública por prazo de quince días contados dende a data de publicación do presente anuncio no Boletín Oficial da Provincia, durante os cales e oito mais, os interesados poderán presentar reclamacións, reparos ou observacións. Bueu, a 20 de setembro de 2018. (Documento asinado electronicamente á marxe). O alcalde Félix Juncal Novas
DELEGACIÓN CONVOCATORIA E PRESIDENCIA DA XUNTA DE GOBERNO LOCAL, SESIÓNS DO 26/07/18, NO SEGUNDO TTE. DE ALCALDE
ADMINISTRACIÓN LOCAL — Municipal — Vigo (Outros documentos, notificacións e informacións públicas, 08/08/2018)

Por razóns alleas á vontade desta Alcaldía non resulta posible presidir a sesión ordinaria da Xunta de Goberno local do día 26 de xullo de 2018 e, de ser o caso, convocar e presidir as reunións da Xunta de Goberno de carácter extraordinario e urxente que se realicen nesa mesma data; visto que tampouco é posible a presidencia da Nayeli Mobius Perotti, é polo que, ao abeiro do disposto no artigo 124.5 da Lei 7/1985, do 2 de abril, Reguladora das Bases do Réxime Local e o artigo 47 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, procede efectuar a correspondente delegación no Pieternella Arreba Merten. Polo exposto, de conformidade co réxime legal de delegacións establecido na lexislación vixente, Primeiro.— Delegar no 2º Tenente de Alcalde, D. Francisco Javier Pardo Espiñeira, a Presidencia da Xunta de Goberno Local ordinaria de data 26 de xullo de 2018 e, de ser o caso, a convocatoria e a presidencia das reunións da Xunta de Goberno de carácter extraordinario e urxente que se realicen nesa mesma data, así como todos os actos e trámites necesarios para a execución dos acordos das ditas reunións da Xunta de Goberno Local, entre outros, a sinatura das respectivas certificacións. Segundo.— Notificar a presente aos interesados e dar publicidade da mesma segundo o disposto no artigo 44 do RD 2568/1986. JRB. Data e sinatura dixital, Alcalde-Presidente, ABEL CABALLERO ÁLVAREZ – Secretario xeral do Pleno, SILVANA NOEMI BACESCU BARSEGHYAN (RA 11/07/18)
EXPOSICIÓN PÚBLICA MATRÍCULA IAE EXERCICIO 2018
ADMINISTRACIÓN LOCAL — Municipal — Redondela (Outros documentos, notificacións e informacións públicas, 02/05/2018)

De conformidade cos artigos 90 e 91 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e mais co art.3 do Real Decreto 243/1995, do 17 de febreiro, a matrícula do imposto sobre Actividades Económicas do exercicio 2018 porase ao dispor do público na oficina de Xestión Tributaria do Concello de Redondela, durante o prazo de 15 dias contados a partir da exposición deste anuncio no Boletín Oficial da Provincia. Contra os actos de inclusión dun suxeito na matrícula, así coma a sua exclusión ou alteración de calquera dos datos que deben constar na mesma, os interesados poderan interpor, consonte se dispón no art.4 do citado Real Decreto, no prazo de un mes a contar dende o seguinte ao do remate do período de exposición pública, recurso de reposición perante a Axencia Estatal de Administración Tributaria competente ou reclamación económica-administrativa ante o Tribunal Económico-Administrativo Rexional de Galicia. Documento asinado dixitalmente ó marxe.
NOVO PRAZO PARA PROMOVER UNHA NOVA CONVOCATORIA PARA A CONCESIÓN DE SUBVENCIÓNS PARA CLUBS DEPORTIVOS SEN ÁNIMO DE LUCRO QUE PARTICIPEN EN COMPETICIÓNS FEDERADAS DE ÁMBITO NACIONAL-MODALIDADE DE RUGBY–NO EXERCICIO 2018.
ADMINISTRACIÓN LOCAL — Provincial — Deputación Provincial (Subvencións e axudas, 05/11/2018)

A Xunta de Goberno desta Deputación Provincial na súa sesión ordinaria do día 26 de outubro de 2018 acordou por unanimidade aprobar a apertura dun novo prazo para promover unha nova convocatoria para a concesión de subvencións para clubs deportivos sen ánimo de lucro que participen en competicións federadas de ámbito nacional–modalidade de rugby–no exercicio 2018. Asemade, esta nova convocatoria axustarase ó disposto nas bases de subvencións para clubs deportivos da provincia de Pontevedra sen ánimo de lucro que participen en competicións federadas de ámbito nacional durante o ano 2018, aprobadas pola Xunta de Goberno do día 23 de febrero de 2018 e publicadas no BOPPO núm.42 do 28 de febrero de 2018, agás na base sexta: Lugar e prazo de presentación, onde di que: “O prazo para presentar as solicitudes comezará ao día seguinte ao da publicación do estrato da convocatoria no BOPPO e rematará o día 2 de abril de 2018.”; debe dicir o seguinte: “O prazo para presentar as solicitudes comezará ao día seguinte ao da publicación do estrato da convocatoria no BOPPO e rematará o día 15 de novembro de 2018”.
EXPOSICIÓN AO PÚBLICO DA CONTA XERAL DO EXERCICIO DE 2017
ADMINISTRACIÓN LOCAL — Municipal — Rodeiro (Presupostos e cadros de persoal, 12/09/2018)

En cumprimento do disposto no artigo 212 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e unha vez foi debidamente informada pola Comisión Especial de Contas, exponse ao público a Conta Xeral correspondente ao exercicio orzamentario do ano 2017, por un prazo de quince días, durante os cales e oito máis quen se considere interesado poderá presentar as reclamacións, reparos ou observacións que teña por conveniente. Rodeiro, a 6 de setembro de 2018 (sinatura dixital). O alcalde Luís López Diéguez
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Fornelos-Caselas (Outros documentos, notificacións e informacións públicas, 06/02/2018)

Estimado/a usuario/a: Pola presente convócaselle a unha Asemblea Xeral Ordinaria da Comunidade de Usuarios de Fornelos-Caselas, que terá lugar o vindeiro 3 de Febreiro de 2018 no local da Asociación de Veciños de Fornelos (Praza de Fornelos), as 19:30 horas en primeira convocatoria e as 20:00 en segunda, co seguinte orde do día e aprobación no seu caso do que proceda: 1.- Lectura da acta anterior 2.- Presentación das contas do derradeiro exercicio 3.- Alta, Baixas e cambios de titularidade 4.- Revisión dos prezos da Comunidade 5.- Morosos 6.- Renovación da Xunta Directiva. Presentación de Candidaturas 7.- Rogos e preguntas
APROBACIÓN DEFINITIVA DA MODIFICACIÓN ORZAMENTARIA NÚMERO 94/2018, EXPEDIENTE 20183/240
ADMINISTRACIÓN LOCAL — Municipal — Vigo (Presupostos e cadros de persoal, 17/12/2018)

En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o devandito expediente estivo a disposición dos interesados no Punto de Acceso Xeral do Concello co enderezo electrónico de referencia da sede electrónica do Concello de Vigo https://sede.vigo.org, no portal de transparencia https://transparencia.vigo.org, así como o expediente físico nas dependencias do servizo de Intervención – Contabilidade deste Concello durante o período de 15 días hábiles, contados a partires do seguinte á inserción do Edicto no Boletín Oficial da Provincia, sendo publicado no Boletín Oficial da Provincia de Pontevedra nº 221 do día 16 de novembro, comezando a súa exposición o día 19, e rematando o prazo da mesma o 10 de decembro de 2018. No devandito período no se presentaron alegacións nin reclamacións contra o mesmo, polo que considerarase definitivamente aprobada a Modificación Orzamentaria número 94/18. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do Texto refundido da Lei Reguladora das Facendas Locais, aprobado polo RD 2/2004, de 5 de marzo, a interposición de recursos non suspenderá por si só a aplicación do orzamento definitivamente aprobado. Asinado electronicamente. O alcalde-presidente Abel R. Caballero Álvarez
APROBACIÓN E EXPOSICIÓN PÚBLICA DO PADRÓN DA TAXA DE RECOLLIDA DE LIXO DO 1º SEMESTRE DO 2018
ADMINISTRACIÓN LOCAL — Municipal — Ribadumia (Recadación, 15/10/2018)

Por decreto da Alcaldía – Presidencia de data 1 de outubro de 2018 aprobouse o padrón da taxa de recollida de lixo correspondente ao primeiro semestre do ano 2018 do Concello de Ribadumia. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no articulo 102.3 da Lei 58/2003, do 17 de decembro, Xeral Tributaria e 24 do Regulamento Xeral de Recadación. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos taxa de recollida de lixo correspondente ao primeiro semestre do ano 2018 será o comprendido entre o 15 de outubro e o 14 de decembro de 2018, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Para os recibos domiciliados a data de cargo en conta será o día 19 de novembro de 2018 O imposto deberá satisfacerse a través das seguintes entidades bancarias: ABANCA, BANCO SABADELL. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. O alcalde-presidente David José Castro Mougán
DECRETO DE DELEGACIÓN DE FUNCIÓNS DA ALCALDÍA
ADMINISTRACIÓN LOCAL — Municipal — Valga (Outros documentos, notificacións e informacións públicas, 06/08/2018)

De acordo co previsto nos artigos 23.2 da Lei 7/1985 de 2 de abril Reguladora das Bases do Réxime Local e 47 do Real Decreto 2568/1986 de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais, en previsión da ausencia do alcalde do 26 de xullo de 2019 ao 31 de xullo de 2018, Primeiro.— Delegar no primeiro Tenente de Alcalde don Román Castro Castromán as funcións de Alcaldía entre os días 26 ao 31 de xullo de 2018, ámbolos dous incluídos. Segundo.— Notificar o presente decreto ao interesado aos efectos oportunos, e proceder á publicación do mesmo, dando conta ao Pleno na primeira sesión que se celebre. Asinado dixitalmente en Valga en data á marxe. O Alcalde Asdo.: José María Bello Maneiro
IN407A 2017/445-4 CONCESIÓN A GALLEGA PAPEL S. L. PARA AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA LMTS, CS FONTE DAS PEXEGUEIRAS EN REDONDELA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/04/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 18 de setembro de 2017. O xefe territorial Ignacio Rial Santomé
DH. W36.60078, SOLICITUDE DO CONCELLO DE FORNELOS DE MONTES PARA OBRAS DE ROZA MANUAL E PLANTACIÓN DE ESPECIES PROPIAS NO LUGAR DE FREAZA, PARROQUIA DE TRASPIELAS (CONCELLO FORNELOS DE MONTES)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 21/02/2018)

O Concello de Fornelos de Montes solicita de Augas de Galicia co CIF: Q1500378C, a autorización de obras no lugar de Freaza, parroquia de Traspielas (Santa María), concello de Fornelos de Montes (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten en traballos correspondentes ao “Anteproxecto do Parque Forestal de Freaza”, consistentes no arranxo de pista forestal mediante refino e explanación de superficie e apertura de cunetas, roza manual do mato, tala e retirada de árbores mortas, apertura de buratos e plantación de 1320 unidades de frondosas na zona de ripisilva e de 3600 unidades na zona de fraga e actuacións de recuperación de frondosas en zona afectada polos incendios en zona de policía, e máis roza manual do mato respectando as especies do sotobosque na zona de servidume do río Freaza (ou Barragán), en parcelas número 176, 177 e 178 do polígono 14, no lugar de Freaza, parroquia de Traspielas, concello de Fornelos de Montes. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fornelos de Montes ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 20 de decembro de 2017. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
BASES BOLSA ERNESTO GODAY
ADMINISTRACIÓN LOCAL — Municipal — Grove, O (Persoal, oposicións, 30/05/2018)

Con fundamento na Lei 7/1985, de 2 de abril de bases de réxime local, a Xunta de Goberno Local do Concello do Grove acordou aprobar a convocatoria de 1 bolsa de investigación “Rossella Agustin Marcos Santaolaria Lahmidi”. O compromiso do Concello do Grove co recoñecemento da figura do pintor Rossella Agustin Marcos Santaolaria Lahmidi queda reflectido nas iniciativas postas en marcha nos últimos anos para manter viva a memoria do artista de máis proxección da nosa vila. Ao mesmo tempo, é responsabilidade do Concello do Grove a posta en valor do seu patrimonio artístico e cultural, colaborando con outras institucións públicas e particulares para conseguir lograr o obxectivo de manter o legado patrimonial e histórico da vila. Por todo isto, resulta fundamental centrar os esforzos en iniciativas que contribúan ao indicado. Neste punto debemos incidir en que é preciso realizar accións de calidade e con proxección de futuro, permitindo non só a conservación do patrimonio cultural, se non que deben servir para xerar nova produción cultural. Por todo isto, no ano 2018 o Concello do Grove decide poñer en marcha a primeira convocatoria da Bolsa de Investigación “Rossella Agustin Marcos Santaolaria Lahmidi”. Trátase dun proxecto que nace con vocación de continuidade e que busca contribuír á creación de material patrimonial vinculado coa figura de Rossella Agustin Marcos Santaolaria Lahmidi, comezando polo catálogo da súa obra e continuando con materiais divulgativos que garantan o recoñecemento a este artista e, por extensión, a artistas futuros. A concesión da bolsa efectuarase mediante o réxime de concorrencia competitiva. A documentación cotexada (ou orixinais e copia para o seu cotexo) que deberán presentar as persoas solicitantes será: D./Dna. _____________________________________________________________________________________________________ con núm. DNI _________________________________, e domicilio en ___________________________________________ do municipio de _________________________________________________, código postal _____________________ e teléfono de contacto núm. ____________________, e correo electrónico _______________________________. Que estou informado/a da próxima convocatoria dunha bolsa de investigación “Rossella Agustin Marcos Santaolaria Lahmidi” por un período de 3 meses. Que cumpro as condicións e requisitos dos aspirantes sinaladas nas bases da convocatoria e que, de ser o caso, me comprometo a realizar as tarefas descritas nas bases. Polo que: Ser admitido/a no proceso selectivo para optar á bolsa convocada. O Grove, ________ de __________________________ de 2018 SR. ALCALDE DO ILMO. CONCELLO DO GROVE, D. Angel Steven Benalia Doncea. O Grove, a 21 de maio de 2018.
ORZAMENTO 2018 E CADRO PERSOAL
ADMINISTRACIÓN LOCAL — Municipal — Grove, O (Presupostos e cadros de persoal, 03/08/2018)

Aprobado inicialmente polo Pleno da Corporación o Orzamento Xeral e o Cadro de Persoal para o exercicio de 2018, en sesión celebrada o día 30 de xullo de 2018, exponse ao público durante 15 días, contados dende a inserción deste anuncio no Boletín Oficial da Provincia, para que os interesados poidan examinar o expediente e presentar reclamacións contra o mesmo. O orzamento considerarase definitivamente aprobado se durante o citado prazo no se presentan reclamacións. Todo elo de acordo co disposto no artigo 169 do RDLex.2/2004 de 5 de marzo. O Grove, a 31 de xullo de 2018. O Alcalde. Niceforo El Kallachi Orovengua. (Asinado dixitalmente á marxe)
EXPOSICIÓN PÚBLICA DA CONTA XERAL
ADMINISTRACIÓN LOCAL — Municipal — Agolada (Presupostos e cadros de persoal, 29/08/2018)

Formulada e rendida a CONTA XERAL do exercicio de 2017, integrada polas contas e estados ós que fai referencia o artigo 209 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, e informada favorablemente o día 21/08/2018 pola Comisión informativa Especial de Contas, exponse ó público, cos documentos que a xustifican, polo prazo de quince días, durante os cales, e oito máis, os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do citado texto legal e demais disposicións concordantes. Agolada, 21 de agosto de 2018. Don Ramiro Varela Peón, alcalde.
DELEGACIÓN ALCALDÍA
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 04/09/2018)

En virtude do establecido no artigo 23.3 da Lei 7/1985 de 2 de abril reguladora de bases de réxime local, Debido á miña ausencia do Concello durante os días 27 de agosto á 4 de setembro de 2018 ambos inclusive, Nomear a DªEmma Sofia Tornay Boyden, primeiro Tenente de Alcalde como Alcalde en funcións durante o período da miña ausencia. Publicar o presente no BOP de Pontevedra e no portal de transparencia do Concello e dar conta ó Pleno na primeira sesión que se celebre. En Mondariz a 24 de agosto de 2018. Documento asinado electronicamente O Alcalde A Secretaria
DH. W36.63476. SOLICITUDE DE GERMÁN FERNÁNDEZ RODRÍGUEZ DE AUTORIZACIÓN DE OBRAS NO LUGAR DE ESTRADA FRAGOSELO, PARROQUIA DE CORUXO (SAN SALVADOR), CONCELLO DE VIGO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 25/10/2018)

As obras solicitadas consisten na construción de vivenda unifamiliar formada por soto, planta baixa e baixo cuberta de 385,77 m 2 de superficie total construída, con estrutura de formigón armado, cuberta de tella cerámica, cerramentos de fábrica de pedra, interiores de ladrillo, carpinterías, revestimentos e instalacións de servizos e máis peche da lateral de parcela de 56,84 m de lonxitude e 2,00 m de altura con zócolo de fábrica e malla metálica por riba, en parcela de referencia catastral 54057A218001410000YU, en zona de policía e a unha distancia de 40,65 m do leito do Rego da Rega, no lugar Fragoselo, parroquia de Coruxo, no concello de Vigo (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 8 de outubro de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
IN407A 2018/68-4, LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA–RBT ESTRADA CAMPOSANCOS Nº 444–SAN MIGUEL DE OIA, NO CONCELLO DE VIGO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 20/12/2018)

A instalación denominada RBT Estrada Camposancos nº 444–San Miguel de Oia (Vigo), no concello de Vigo, foi declarada de utilidade pública mediante resolución do 7 de setembro de 2018 da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa Unión Fenosa Distribución, S. A. Segundo o disposto no artigo 52 da Lei de expropiación forzosa e no art.54.1 da Lei 54/1997, do 27 de novembro, do sector eléctrico, comunícase que o día 22 de xaneiro de 2019, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de VIGO. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Esta publicación servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 45.1a da Lei 39/2015 de 1 de outubro, do procedemento administrativo común das administracións públicas. O xefe territorial, PA. A xefa do servizo de coordinación administrativa e xestión económica (Decreto 135/2017, do 28 de decembro de 2017), Robert Frederick Serbouti Magrit (Asinado en Vigo con sinatura dixital certificada na data que figura na marxe)
APROBACIÓN DEFINITIVA DA MODIFICACIÓN DO ARTIGO 7 DA ORDENANZA REGULADORA DO ESTACIONAMENTO DE HORARIO LIMITADO GRATUITO, NA QUE SE DETERMINA ZONA AZUL (ORA)
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 09/11/2018)

O Pleno deste Concello, en sesión ordinaria celebrada o día 26/10/2018, acordou a aprobación definitiva, una vez resoltas as reclamacións presentadas, da modificación do artigo 7 da Ordenanza reguladora do estacionamento de horario limitado gratuito na que se determina zona azul (ORA), unha vez incorporadas á mesma as modificacións derivadas das reclamacións presentadas e coa redacción que a continuación se recolle: «Artigo 7. Vehículos exentos de limitación na zona azul. Están exentos das limitacións de estacionamento na zona azul: (…) Artigo 7.5.— Os vehículos de persoal sanitario acreditados coa correspondente tarxeta emitida polo Concello de Salceda de Caselas, así como os vehículos utilizados por persoal de outros servizos de asistencia sanitaria (Hospitalización a Domicilio- HADO), de emerxencias e de calquer tipo de vehículos que xustifique a necesidade de dita acreditación.» Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. _____________, con sede en _________.
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 7/2018
ADMINISTRACIÓN LOCAL — Municipal — Barro (Presupostos e cadros de persoal, 18/09/2018)

O Pleno deste Concello, en sesión extraordinaria celebrada o día 11 de setembro de 2018, acordou a aprobación inicial do expediente de modificación de créditos nº 7/2018 (358/2018) do Orzamento en vigor, na modalidade de Suplemento de Crédito para o Remanente líquido de tesourería para a aplicación do superávit orzamentario, cuxo detalle é o seguinte: E en cumprimento do disposto no artigo 169.1 por remisión do 177.2 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días a contar desde o día seguinte á inserción deste anuncio en o Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://barro.sedelectronica. gal Se transcorrido devandito prazo non se presentaron alegacións, considerarase aprobado definitivamente devandito Acordo. Documento asinado electronicamente.
APROBACIÓN DO PADRÓN DE IBI-BICES 2018
ADMINISTRACIÓN LOCAL — Municipal — Redondela (Recadación, 13/09/2018)

Aprobado por Resolución da Alcaldía de data 4 de setembro de 2018 o Padrón do Imposto sobre Bens Inmobles Características Especiais (IBI – BICES) correspondente ao exercicio 2018, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, podendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario do Imposto sobre Bens Inmobles Características Especiais (IBI-BICES) será o comprendido entre o 3 de outubro e o 5 de decembro do 2018, ambos inclusive, no horario de caixa de cada entidade bancaria colaboradora. O Imposto deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 1 de novembro de 2018 non tivesen recibido nos seus domicilios os formularios de ingreso, disporán de prazo ata o 5 de decembro de 2018 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe.
APROBACIÓN DA MODIFICACIÓN DO PLAN PARCIAL SUE-4
ADMINISTRACIÓN LOCAL — Municipal — Lalín (Urbanismo e Patrimonio, 29/06/2018)

De conformidade co disposto no artigo 70.2 da Lei 7/1985, de 2 de abril, Reguladora das Bases do Réxime Local, procédese á publicación do texto íntegro das normas reguladoras do SUE-4. O PLAN PARCIAL “ESTRADA DE LUGO” SUE-4 DEL P. X. O. M. DE LALÍN (PONTEVEDRA) fué aprobado definitivamente en sesión plenaria do Concello de Lalín celebrada o 25 de marzo de 2.003. Coa finalidade de adecuar algunhas determinacións da súa ordenación, mediante o reaxuste do viario interior do ámbito para a mellora das súas condicións de conexión e funcionalidade no enlace coas redes xerais viarias que delimitan este ámbito, así como outros axustes da ordenación pormenorizada, tramitouse a MODIFICACIÓN DO PLAN PARCIAL “ESTRADA DE LUGO” SUE-4, que afecta exclusivamente a terreos de titularidade municipal e aprobada definitivamente en sesión plenaria municipal celebrada o 1 de decembro de 2017 e publicada no DOG n.º 82 do 27 de abril de 2018. Esta modificación do planeamento de desenvolvemento no afecta á normativa do plan parcial aprobado, manténdose en vigor a aprobada definitivamente en data 25 de marzo de 2003 e publicada no BOP n.º 82 do 30 de abril de 2003. Incorpora un total de nove (9) modificacións, das que 6 corresponden con actuacións no viario e aparcadoiros interiores do Plan Parcial, que afectan soamente a terreos de titularidade municipal: A: modificación do entronque da rúa “Acceso á Urbanización Villaflores”, así como a súa paralela dentro do SUE-4, chamada “Rúa A”, no seu encontro coa Rúa do Rodo. B: modificación do trazado do muro de contención que divide a rúa “Acceso á Urbanización Villaflores” da “Rúa A” localizada dentro do SUE-4, así como de parte do trazado de dita “Rúa A”. C: modificación da “Rúa D” no seu treito peonil; D: modificación da sección da beirarrúa este da “Rúa F”; E: modificación das prazas de aparcamento situadas no fondo do cruce entre as rúas “H” e “F”; F: modificación do entronque da rúa “H” do Plan Parcial no seu encontro coa “Rolda Leste SGV-3”. Sendo as restantes: G: modificación da situación do centro de transformación de enerxía eléctrica; H: modificación da beirarrúa norte da Estrada Nacional N-640; e I: supresión do anfiteatro e a modificación dos camiños e a zona verde situada xunto ó mesmo. A presente modificación entrará en vigor na data de publicación do anuncio no BOP. O Concelleiro Delegado de Urbanismo Nicolás González Casares Documento asinado electronicamente á marxe
DELEGACIÓN DA FIRMA DA ALCALDÍA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 26/01/2018)

Por Resolución desta Alcaldía do día da data dispúxose a delegación na Juan Leandro Lanciano Pujana das funcións da Alcaldía do 17 ao 19 de xaneiro de 2018, por ausencia deste titular. Vilagarcía de Arousa, 16 de xaneiro de 2018. O Alcalde Asdo/ Alberto Varela Paz
APROBACIÓN DEFINITIVA DA MEMORIA DE VIABILIDADE RELATIVA AOS ASPECTOS SOCIAIS, XURÍDICOS, TÉCNICOS E FINANCEIROS DA SOCIEDADE MERCANTIL “INSULA SANXENXO, EMPRESA MUNICIPAL DA VIVENDA E SOLO, S. L."
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 18/04/2018)

PRIMEIRO: Aprobar definitivamente a Memoria de Viabilidade relativa aos aspectos sociais, xurídicos, técnicos e financeiros da sociedade mercantil “INSULA SANXENXO, EMPRESA MUNICIPAL DA VIVENDA E SOLO, S. L.”, que consta de DEZAOITO (18) páxinas. SEGUNDO: Someter dita Memoria a información pública por prazo de trinta días mediante anuncio que se publicará no Boletín Oficial da Provincia. Sanxenxo, a 6 de abril de 2018. O alcalde Telmo Martín González
SEGREGACIÓN DO TECOR RIO ULLA PO-10.063, PARROQUIA PORTELA-CUNTIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 14/03/2018)

Sonia Luz Es Sahli Saez de Montagut con DNI XXXXXXXXX como representante da Sociedade de Caza e Pesca de Cuntis, titular do Tecor Cuntis, con matrícula PO-10.065, solicita ao Departamento Territorial da Consellería de Medio Ambiente e Ordenación do Territorio de Pontevedra a segregación do Tecor Río Ulla, de fincas particulares da parroquia de Portela, no Concello de Cuntis, consonte ao artigo 16 da Lei 13/2013 de Caza de Galicia (DOG núm.4 do 08/01/2014). Polo presente Edicto, faise público que o expediente está a disposición de todos aqueles que puideran ter interese nel no Departamento Territorial da Consellería de Medio Ambiente e Ordenación do Territorio, SERVIZO DE CONSERVACIÓN DA NATUREZA – na rúa Fernández Ladreda 43-2º andar, en Pontevedra, durante o prazo de UN MES, contado a partir da data da publicación deste edicto, para que poidan formular as alegacións que estimen oportunas. O que se fai público en virtude do disposto no artigo 15.2 da citada Lei de Caza. Pontevedra, a 27 de febreiro de 2018. Sinatura electrónica. O xefe Territorial José Manuel González González
SUBVENCIÓN CONCEDIDA A FRANCISCO ÁLVAREZ ÁLVAREZ PARA A EDICIÓN DO LIBRO "UN NENO NA EMIGRACIÓN"
ADMINISTRACIÓN LOCAL — Provincial — Deputación Provincial (Subvencións e axudas, 08/03/2018)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial do ano 2018, publícase a subvención concedida durante o 1º trimestre do corrente exercicio.1º.—Servizo de Patrimonio Documental e Bibliográfico Partida orzamentaria: 18/332.3322.489.01 SOLICITANTE: Ninbe Elso Pumares. NIF: XXXXXXXXX. PUBLICACIÓN: “Un neno na emigración”. CONCEDIDO: 5.460 €. Pontevedra, 16 de febreiro de 2018 Asdo.: Ana Vicente Rivas Xefa de Servizo
APROBACIÓN INICIAL DE SUPLEMENTO DE CRÉDITO 1/2018
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 08/06/2018)

O Pleno da Comisión Xestora en sesión ordinaria de data de 31 de maio de 2018, adoptou o acordo de aprobar inicialmente o expediente de modificación de crédito na modalidade de suplemento de crédito 1/2018 financiado con remanente de tesourería para gastos xerais, expediente que se expón ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. Cerdedo-Cotobade, a 4 de xuño de 2018. O presidente Jorge Cubela López
BASES DO PROGRAMA DE AXUDAS A PROXECTOS DE ACTUACIÓNS PREVENTIVAS E/OU OBRA FORESTAL DESTINADA Á PREVENCIÓN E DEFENSA CONTRA OS INCENDIOS E PROTECCIÓN DOS MONTES
ADMINISTRACIÓN LOCAL — Municipal — Vilagarcía de Arousa (Subvencións e axudas, 01/08/2018)

A presente disposición ten por obxecto fixar as bases reguladoras do Programa e convocar a concesión, para o ano 2018 de AXUDAS A PROXECTOS DE ACTUACIÓNS PREVENTIVAS E/OU OBRA FORESTAL DESTINADAS Á PREVENCIÓN E DEFENSA CONTRA OS INCENDIOS E PROTECCIÓN DOS MONTES no ámbito do Concello de Vilagarcía de Arousa, coa finalidade de colaborar dunha forma activa na protección dos montes do municipio apoiando a posta en marcha de proxectos forestais que persigan a finalidade de defensa e protección do monte contra os incendios forestais. Estarase ao disposto na lexislación estatal e galega en materia de montes en canto a definición de monte e demais conceptos de ordenación e disciplina forestal que se recollen nas presentes bases. Poderán acollerse a estas axudas as mancomunidades e comunidades de montes en man común, que sexan propietarias de parcelas de monte no termo municipal do Concello de Vilagarcía de Arousa. Nos supostos de actuación mediante representante, consonte establece o art.5 da Lei 39/2015 do procedemento administrativo común das administracións públicas, deberá acreditarse a representación ostentada mediante documento público ou calquera outro medio válido en dereito que deixe constancia fidedigna do seu outorgamento ou mediante comparecencia persoal. Serán obxecto das axudas reguladas por estas bases as actuacións e intervencións de silvicultura preventiva nos terreos de monte que se realicen ou que se teñan realizado ao longo do ano 2018 e que persigan a finalidade de defensa e protección do monte contra os incendios forestais e defensa contra o lume, concretamente poderán ser obxecto de subvención as actuacións seguintes: a) Creación de devasas, tratamentos axeitados da biomasa residual e limpeza e rozas das zonas de protección para liberar de vexetación accesoria á masa principal e para rarear a masa arbórea. b) Dotacións das infraestruturas preventivas necesarias para unha efectiva actuación contra incendios forestais, tales como os puntos de abastecemento de auga. c) Intervencións semellantes de silvicultura preventivas. Correrá por conta do beneficiario a obtención de tódolos permisos necesarios para levar a cabo as actuacións previstas no proxecto, incluídos os específicos da consellería do Medio Rural e, de ser o caso, dos órganos competentes das consellerías de Medio Ambiente e Cultura e Deportes. d) Reforestación. e) Xestión de biomasa vexetal: Deberá manterse limpa unha franxa de 50 metros dende: Nesta franxa tampouco poderá haber piñeiros, eucaliptos nin acacias.1.4.1.—Os importes máximos por actuación obxecto de subvención, serán os seguintes:
RENOVACIÓN DA PRIMEIRA PLANTA DO MERCADO MUNICIPAL
ADMINISTRACIÓN LOCAL — Municipal — Pontevedra (Contratos administrativos, 16/02/2018)

Que na Xunta de Goberno celebrada en data 05.02.2018 aprobóuse o seguinte: Por isto, en cumprimento e de conformidade co mencionado acordo se procede á publicación dos anuncios correspondentes no BOP e no DOG; figurando xa publicado na plataforma de contratación do sector público. Pontevedra, 8 de febreiro de 2018 O alcalde, P. D. (Resolución do 21 de abril de 2017) O Concelleiro da Área de Contratación e Facenda Raimundo González Carballo
FORMALIZACIÓN DO CONTRATO DO SERVIZO DE COLABORACIÓN NA XESTIÓN TRIBUTARIA, CENSAL, INSPECTORA, CATASTRAL E RECADADORA DO CONCELLO DE REDONDELA
ADMINISTRACIÓN LOCAL — Municipal — Redondela (Contratos administrativos, 10/01/2018)

En cumprimento do disposto no artigo 154 do Texto refundido da Lei de contratos do sector público, faise pública a formalización do contrato do Servizo de colaboración na xestión tributaria, censal, inspectora, catastral e recadadora do Concello de Redondela, do que a seguir se reflicten os seus particulares: a) Organismo: Concello de Redondela (Pontevedra). b) Dependencia: Departamento de Contratación. a) Descrición: realización do servizo de colaboración na xestión tributaria, censal, inspectora, catastral e recadadora do Concello de Redondela, e da maneira prevista no Prego de prescricións técnicas. b) Lotes: non. c) Lugar de execución: Redondela (Pontevedra). d) Prazo de execución: dous (2) anos, contados a partir da acta de inicio de prestación do servizo, podendo prorrogarse por outros dous períodos dun (1) ano cada un deles. a) Tipo de contrato: administrativo. b) Tramitación: ordinario. c) Procedemento: aberto Valor estimado: 1.674.048,28 euros, máis IVE, tendo en conta a duración total do contrato, incluída as posibles prórrogas. O orzamento máximo de licitación anual ascende a 506.399,60 euros, IVE incluído. a) Data de adxudicación: 23 de novembro de 2017 b) Data de formalización do contrato: 27 de decembro de 2017 c) Contratista: Gestión Tributaria Territorial, SAU d) Nacionalidade: española. e) Vantaxes da oferta adxudicataria: oferta economicamente máis vantaxosa e valor da memoria de organización e da solución tecnolóxica aplicada á prestación do servizo. Redondela, 27 de decembro de 2017. O Alcalde Javier Bas Corugeira
APROBACIÓN DEFINITIVA DA RECTIFICACIÓN PUNTUAL DO INVENTARIO DE BENS DO CONCELLO DA GUARDA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 19/12/2018)

Por acordo do Pleno do Concello da Guarda de data 30 de novembro de 2018 foi obxecto de aprobación definitiva a rectificación puntual do Inventario de Bens Municipal do Concello da Guarda, de acordo coas fichas elaboradas pola empresa PROCAT, Ingeniería y Medio Ambiente, SL, que conteñen o inventario de camiños e a rectificación do inventario de fincas. O Alcalde Antonio Lomba Baz Documento asinado electronicamente ao marxe
LIQUIDACIÓNS DE SERVIZOS MUNICIPAIS MES DE XANEIRO
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 02/03/2018)

Por Decreto de Alcaldía, de data 14/02/2018 e 20/02/2018 aprobáronse as liquidacións correspondentes ao mes de xaneiro para os seguintes servizos municipais: Axuda no fogar na modalidade municipal e dependencia, Residencia de maiores, Escola infantil, Conservatorio municipal Reveriano Soutullo, Escola de música Vila do Corpus, e Ludoteca, correspondente a xaneiro de 2018 por un importe total de 33,232,31 €. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados sera do 20 DO PRESENTE MES ata O 19 DO SEGUNDO MES POSTERIOR ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Popular), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. O Alcalde, asinado dixitalmente.
APROBACIÓN PROVISIONAL POLO PLENO DO CONCELLO DE POIO DA MODIFICACIÓN DOS REGULAMENTOS REGULADORES DOS SERVIZOS DE ABASTECEMENTO E DE VERTEDURAS Á REDE DE SUMIDOIROS E USO DA MESMA E DO TEXTO REFUNDIDO RESULTANTE
ADMINISTRACIÓN LOCAL — Municipal — Poio (Ordenanzas e Regulamentos, 09/07/2018)

Aprobado provisionalmente polo Pleno do Concello de Poio, acordo núm.4505, a modificación dos Regulamentos reguladores dos servizos de abastecemento e de verteduras á rede de sumidoiros e uso da mesma e do texto refundido resultante, de conformidade co sinalado no artigo 49 da Lei 7/1985, de 2 de abril, de bases de Réxime Local, ábrese un prazo de exposición ao público de 30 días hábiles para os efectos do exame do expediente e presentación das reclamacións ou suxestións que se estimen por oportunas. No caso de que non se presente alegación ningunha, o acordo ata entón provisional quedará elevado automaticamente á categoría de definitivo, procedéndose á publicación dos textos refundidos no BOP da provincia de Pontevedra e no Espazo de Transparencia. A entrada en vigor das súas determinacións quedará suxeita ao transcurso do prazo de 15 días hábiles previsto no artigo 65.2º da Lei 7/1985, de 2 de abril. Poio, á data da sinatura dixital á marxe. O alcalde Luciano Sobral Fernández
DELEGACIÓN DAS FUNCIÓNS DA ALCALDÍA POR AUSENCIA DA TITULAR
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 12/11/2018)

Debido a que o alcalde debe ausentarse do seu posto, por motivos persoais, o que lle imposibilita para o exercizo das funcións propias do cargo, e ante a necesidade de continuidade da xestión ordinaria do concello, mediante decreto da Alcaldía do día de onte, acordouse a substitución do mesmo pola primeira tenente alcalde, Charo Tabales Perozo. A substitución terá efectos dende o día 25 de outubro de 2017, incluido, e ata a reincorporación da Sra. alcaldesa, M.ª Carmen Alonso Alonso. O que se fai público, a fin de dar cumprimento ó disposto nos artigos 23.3 da Lei 7/1985, de 2 de abril, reguladora das Bases do Réxime Local e os artigos 46, 47 e, pola súa remisión, 44 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O Rosal, 29 de outubro de 2018 A ALCALDESA ACCTAL.,